*Szereted a történeteket? Szívesen találsz ki te is néha egyet? Gondolkodnál és játszanál másokkal közösen egy történet kapcsán? Vagy akár bele is szállnál, és kipróbálnál egy szerepet? Akkor ezt az alkotókört neked találták ki!*

*Gyere színjátszóra, ha szívesen részt vennél egy közös alkotásban, jobban megismernéd az évfolyamtársaidat és a színházi gondolkodást!*

A közös munka a csoport közösséggé formálásával, az érdeklődési területek felmérésével kezdődik. A csoportot foglalkoztató témákkal dolgozunk tovább, ezekből készítünk egy saját történet, melyet aztán előadássá formálunk. A hangsúly mindvégig a közös gondolkodáson, a világ és a társadalmunk új irányból, színházi eszközökkel történő felfedezésén van. A heti rendszerességű drámajátékos foglalkozásokon megtanuljuk pontosabban kifejezni érzelmeinket és gondolatainkat, óhatatlanul fejlődnek szociális készségeink és vitakultúránk, valamint egyre bátrabban teszünk fel kérdéseket a világ dolgaival kapcsolatban, így kritikusabbá és érzékenyebbé válunk. Nem utolsó sorban pedig jól érezzük magunkat, miközben közösen létrehozunk egy alkotást, ami csak a miénk. Az előadás bemutatásra kerül az iskolában, és érdeklődés esetén az Országos Gyermekszínjátszó Fesztiválra is benyújthatjuk nevezésünk, ezzel egy nagyobb színjátszó közösséghez kapcsolódva, és számtalan új élményt szerezve.

Fodor Fanni vagyok, volt AKG-s, drámainstruktor. 2014-ben érettségiztem, utána pedig a Színház- és Filmművészeti Egyetemre jártam. Az egyetem óta az Örkény Színház ÖrkényKÖZ műhelyében és a Paralel Alkotócsoportban tevékenykedem. Most örömmel térek vissza az AKG-ba, ahol én is sok évet színjátszóztam!